මෙහිදී භික්ෂූන් වහන්සේ සහ සිසුන් පිරිසක් පොලිස් නිලධාරියෙකුට පහරදීමක්ද සිදුකළ බව එම ස්ථානයේ සිටි අප වාර්තාකරු සඳහන් කළා.අන්තර් විශ්වවිද්‍යාලයීය භික්ෂු බලමණ්ඩලයේ කැඳවුම්කරු පූජ්‍ය තැන්නේ ඥාණානන්ද හිමියන් කියා සිටියේ තම ඉල්ලීම්වලට එළඹෙන වෙසක් පොහොයට පෙර විසඳුමක් ලබා නොදුනහොත් ක්‍රියාමාර්ග තීව්‍ර කරන බවයි.Update : Thursday, 30 April 2015 - 07:50------------------------------------------------සරසවි භික්ෂු විරෝධතාවට කඳුළු ගෑස් - කුරුඳුවත්ත OIC රෝහලේවිශ්වවිද්‍යාල ප්‍රතිපාදන කොමිෂන් සභාව ඉදිරිපිට විරෝධතාවක නිරත වූ අන්තර් විශ්වවිද්‍යාලයීය භික්ෂු බලමණ්ඩලයේ ස්වාමින් වහන්සේ ඇතුළු  සිසුන් පිරිසකට පොලීසිය අද (29) කඳුළු ගෑස් සහ ජල කදම්බ ප්‍රහාරයක් එල්ල කළා.විශ්වවිද්‍යාලවලට බඳවා ගන්නා භික්ෂුන් වහන්සේගේ  සංඛ්‍යාව අඩු කර ඇති බව පවසමින්  අන්තර් විශ්වවිද්‍යාලයීය භික්ෂු බල මණ්ඩලය,  දහවල් කොළඹ - කොටුවේ සිට ප්‍රතිපාදන කොමිෂන් සභාව වෙත පැමිණියේ විරෝධතා පා ගමනකින්.